## Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 71/1996 (23.8.1996.), Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

# **HRVATSKI ZAVOD ZA ZDRAVSTVENO OSIGURANJE**

Na osnovi odredbi članka 103. Zakona o zdravstvenom osiguranju ("Narodne
novine" broj 75/93 i 55/96), članka 14. Statuta Hrvatskog zavoda za zdravstveno
osiguranje ("Narodne novine" br. 1/94) Upravno vijeće Hrvatskog zavoda
za zdravstveno osiguranje na 23. sjednici održanoj dana 30. srpnja 1996.
godine, donijelo je

## **PRAVILNIK**

### **O IZMJENAMA I DOPUNAMA PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA**

Članak 1.

U Pravilniku o pravima, uvjetima i načinu ostvarivanja prava iz obveznog
zdravstvenog osiguranja ("Narodne novine" br. 4/94, 81/94, 31/95 i 57/96)
u članku 8. stavci 1. i 2. briše se tekst: "osobnim radom obavlja privrednu,
odnosno neprivrednu djelatnost" i dodaje tekst koji glasi: "obavlja gospodarsku
djelatnost, odnosno samostalno obavlja profesionalnu djelatnost u sklopu
zanimanja".

Članak 2.

U članku 12. stavci 1. u trećem retku iza brojke 6. briše se slovo "i"
i upisuje zarez, te se iza brojke 7. dodaju brojke "8. i 9."

U stavci 2. iza riječi povrat dodaje se tekst koji glasi: "uz uvjet
da je pravna, odnosno fizička osoba uz zahtjev priložila i potvrdu o privremenoj
nesposobnosti za rad izdanoj sukladno Zakonu o radu."

Članak 3.

U članku 13. briše se tekst: "porodnog dopusta, dodatnog porodnog dopusta,
posvojiteljskog dopusta, te prava na rad u skraćenom radnom vremenu do
jedne, odnosno tri godine" i dodaje tekst koji glasi: "obveznog porodiljnog
dopusta, porodiljnog dopusta do jedne, odnosno tri godine života djeteta,
posvojiteljskog dopusta, prava na rad u skraćenom radnom vremenu do jedne,
odnosno tri godine života djeteta iz članka 21. stavke 1. točke 7. Zakona,
dopusta iz članka 21. stavke 1. točke 8. Zakona, te stanke za dojenje djeteta
iz članka 21. stavke 1. točke 9. Zakona."

Članak 4.

U članku 17. iza stavke 2. dodaje se novu stavku 3. koja glasi:

"Iznimno od odredbe stavke 2. ovog članka pravo na bolovanje utvrđuje
liječničko povjerenstvo koje imenuje Zavod (u daljnjem tekstu: liječničko
povjerenstvo) u slučajevima propisanim člankom 24. stavkom 3. Zakona."

Članak 5.

Članak 19. mijenja se i glasi:

"Pravo na nadoknadu plaće za vrijeme korištenja obveznog porodiljnog
dopusta, porodiljnog dopusta do jedne, odnosno tri godine života djeteta,
posvojiteljskog dopusta, prava na rad u skraćenom radnom vremenu do jedne,
odnosno tri godine života djeteta iz članka 21. stavke 1. točke 7. Zakona,
dopusta iz članka 21. točke 8. Zakona, stanke za dojenje djeteta iz članka
21. stavke 1. točke 9. Zakona, pripada osiguraniku u visini, na način i
u trajanju kako je to propisano Zakonom, Zakonom o radu i Zakonom o porodnom
dopustu majki koje obavljaju samostalnu djelatnost i nezaposlenih majki,
te ovim Pravilnikom."

Članak 6.

Članak 20. mijenja se i glasi:

"Nezaposlenoj majci pripada pravo na novčanu nadoknadu za vrijeme korištenja
porodiljnog dopusta za blizance, treće i svako sljedeće dijete do navršene
treće godine života djeteta u visni, na način i u trajanju kako je to propisano
Zakonom, Zakonom o porodnom dopustu majki koje obavljaju samostalnu djelatnost
i nezaposlenih majki, te ovim Pravilnikom."

Članak 7.

U članku 24. briše se iznos: "837,65" i upisuje se iznos: "od 850,00".

Članak 8.

U članku 37. u stavci 1. briše se tekst: "osobnim radom obavljaju djelatnost"
i dodaje tekst koji glasi: "obavljaju gospodarsku djelatnost, odnosno samostalno
obavljaju profesionalnu djelatnost u sklopu zanimanja."

Članak 9.

U članku 38. stavka 1. mijenja se i glasi:

"Osnovicu za utvrđivanje nadoknade plaće čini prosječni iznos plaće
koja je osiguraniku isplaćena u posljednjih šest mjeseci prije mjeseca
u kojem je nastupio slučaj na osnovi kojeg se stječe pravo na nadoknadu."

U stavci 2. u točki 1. iza zareza dodaje se tekst koji glasi: "te sukladno
ugovoru o radu".

U stavci 2. točki 2. u četvrtom retku briše se tekst: "mjesec na osnovi
kojeg" i dodaje novi tekst koji glasi: "mjesece na osnovi kojih".

Članak 10.

U članku 40. točka 1. mijenja se i glasi: "primanja koja je osiguranik
ostvario na osnovi ugovora o djelu".

Iza točke 4. dodaju se nove točke 5. i 6. koje glase:

"5. nadoknade isplaćene za izume i tehnička unapređenja ostvarena na
radu ili u svezi s radom.

6. premije osiguranja koje poslodavac plaća za zaposlenike po osnovi
osiguranja života i dodatne mirovine".

Članak 11.

Članak 41. mijenja se i glasi:

"Ako osiguraniku nije isplaćena plaća za razdoblje iz članka 38. stavke
1. ovog Pravilnika, koje prethodi mjesecu u kojem je nastupio slučaj na
osnovi kojeg se stječe pravo na nadoknadu (u daljnjem tekstu: osigurani
slučaj), kao osnovica za nadoknadu uzima se plaća isplaćena do dana nastanka
osiguranog slučaja, odnosno pripadajuća za tekući mjesec."

Članak 12.

U članku 42. stavci 1. briše se tekst: "osobnim radom obavljaju privrednu,
odnosno neprivrednu djelatnost" i dodaje tekst koji glasi: "obavljaju gospodarsku
djelatnost, odnosno samostalno obavljaju profesionalnu djelatnost u sklopu
zanimanja."

Članak 13.

U članku 45. u stavci 1. briše se tekst: "isplaćenoj plaći" i dodaje
tekst koji glasi: "isplaćenim plaćama".

Članak 14.

U članku 51. briše se iznos: "837,65 kn" i dodaje tekst koji glasi:
"najnižeg iznosa nadoknade plaće koju utvrđuje Zavod općim aktom sukladno
članku 34. stavci 1. Zakona, vrijedećeg za mjesec za koji pripada nadoknada
plaće."

Članak 15.

U članku 52. stavci 1. podstavci 3. točki 3. briše se riječ: "porodnog"
i zamjenjuje riječju: "porodiljnog", te se iza zareza dodaje tekst koji
glasi: "porodiljnog dopusta do jedne, odnosno tri godine života djeteta,
posvojiteljskog dopusta, za vrijeme rada sa skraćenim radnim vremenom dok
dijete ne navrši jednu, odnosno tri godine života, dopusta iz članka 57.
Zakona o radu, te stanke za dojenje djeteta iz članka 60. Zakona o radu".

Članak 16.

U članku 53. u stavci 1. birše se tekst: "osobnim radom obavlja privrednu
djelatnost" i dodaje tekst koji glasi: "obavlja gospodarsku djelatnost,
odnosno samostalno obavlja profesionalnu djelatnost u sklopu zanimanja."

U stavci 3. briše se tekst: "iznosa 670,12 kn" i dodaje tekst koji glasi:
"najnižeg iznosa nadoknade plaće koji utvrđuje Zavod općim aktom sukladno
članku 34. stavci 1. Zakona, vrijedećeg za mjesec za koji pripada ta nadoknada."

Članak 17.

U članku 56. u stavci 2. podstavci 2. briše se tekst: "privredne, odnosno
neprivredne djelatnosti, za osobe koje osobnim radom obavljaju tu djelatnost"
i dodaje tekst koji glasi: "gospodarske djelatnosti, odnosno samostalno
obavljanje profesionalne djelatnosti u sklopu zanimanja za osobe koje obavljaju
te djelatnosti."

Iza podstavke 6. dodaje se novu podstavku 7. koja glasi: "od dana utvrđivanja
statusa njegovatelja za osobe koje pružaju njegu i pomoć hrvatskom ratnom
vojnom invalidu Domovinskog rata s oštećenjem organizma 100% I. grupe".

Dosadašnje podstavke 7. i 8. postaju podstavke 8. i 9.

Članak 18.

U članku 58. stavka 2. mijenja se i glasi: "Pod stalnim prihodima iz
stavke 1. ovog članka podrazumijeva se porezu podložan dohodak od obavljanja
samostalne djelatnosti koju se trajno ili povremeno obavlja u cilju ostvarivanja
dohotka."

Članak 19.

U članku 59. točki 3. briše se tekst: "liječničke komisije" i dodaje
tekst koji glasi: "liječničkog povjerenstva".

Članak 20.

U članku 65. iza brojke 23 briše se tekst: "i 25".

Članak 21.

U članku 66. stavka 2. mijenja se i glasi:

"Iznimno od stavke 1. ovog članka kad se bolovanje koristi zbog porodiljnog
dopusta do jedne, odnosno tri godine života djeteta, posvojiteljskog dopusta,
prava na rad u skraćenom radnom vremenu do jedne, odnosno tri godine života
djeteta iz članka 21. stavke 1. točke 7. Zakona, dopusta iz članka 21.
stavke 1. točke 8. Zakona, te stanke za dojenje djeteta iz članka 21. stavke
1. točke 9. Zakona, o pravu na nadoknadu plaće odlučuje se u pravilu pisanim
rješenjem, a na osnovi zahtjeva osiguranika, te na osnovi zahtjeva nezaposlene
majke o pravu na novčanu nadoknadu za vrijeme korištenja porodiljnog dopusta
za blizance, treće i svako sljedeće dijete do navršene treće godine života
djeteta."

Članak 22.

U članku 67. stavka 1. mijenja se i glasi: "Izabrani doktor opće medicine
koji je utvrdio kod osiguranika početak bolovanja i izdao mu potvrdu o
privremenoj nesposobnosti za rad, sukladno Zakonu o radu, te utvrdio i
prestanak bolovanja, sukladno odredbama općih akata Zavoda, popunjava i
izdaje osiguraniku, prema izdatoj potvrdi o privremenoj nesposobnosti za
rad, izvješće o bolovanju na tiskanici, koja je sastavni dio ovog Pravilnika."

Članak 23.

U članku 71. stavci 1. i 2. riječ: "porodnog" zamjenjuje se riječju:
"porodiljnog".

Članak 24.

U članku 80. brišu se riječi: "liječničke komisije Zavoda" i zamjenjuju
riječima: "liječničkog povjerenstva."

Članak 25.

U članku 83. stavci 2. briše se tekst: "osobnim radom obavlja privrednu
ili neprivrednu djelatnost" i dodaje tekst koji glasi: "obavlja gospodarsku
djelatnost, odnosno samostalno obavlja profesionalnu djelatnost u sklopu
zanimanja."

Članak 26.

U članku 85. brišu se riječi: "prvog dana u devetom mjesecu trudnoće
osiguranice, odnosno."

Članak 27.

Tiskanice: "Potvrda o plaći", "Potvrda o porastu prosječne plaće". "Izvješće
o bolovanju" i "Evidencijski list o izvršenim isplatama po Zakonu o zdravstvenom
osiguranju" sastavni su dio ovog Pravilnika.

Članak 28.

Ovaj Pravilnik stupa na snagu osmog dana od dana objave u "Narodnim
novinama".

Klasa: 025-04/96-01/62

Ur. broj: 338-01-04-96-1

Zagreb, 30. srpnja 1996.

Predsjednik Upravnog vijeća

Hrvatskog zavoda za

zdravstveno osiguranje

**prim. dr. sci. Mate Ljubičić,** v. r.

---

![](dodatni/365108.gif)

![](dodatni/365109.gif)

![](dodatni/365110.gif)

![](dodatni/365111.gif)

### **NAPUTAK O NAČINU POPUNJAVANJA**

1. Potvrda se popunjava u dva primjerka od kojih jedan zadržava poslodavac.
Uz navedeni primjerak, poslodavac je dužan čuvati i izvorne podatke na
osnovi kojih je izradio ovu potvrdu, kako bi se mogla obaviti kontrola
podataka.

2. Za izračunavanje valorizacijskog koeficijenta (postotak porasta prosječne
plaće zaposlenih) uzima se sve što je isplaćeno u mjesecima odnosnog obračunskog
razdoblja **do momenta dospijeća isplate povećane nadoknade,** a odnosi
se na:

- plaću isplaćenu za rad u redovnom i produženom radnom vremenu, umanjenu
za zakonom propisane doprinose, porez i prirez koji se plaćaju "iz" plaće
zaposlenika u smislu Zakona o radu, podrazumijevajući i alikvotni dio razlika
plaća isplaćenih po osnovi naknadnih razlika za to obračunsko razdoblje.

- nadoknadu plaće isplaćenu prema propisima o radu (npr. godišnji odmor,
plaćeni dopust i sl.)

3. **pod oznakom**(1) upisuje se obračunsko razdoblje, tj. upisuje
se prvi i posljednji dan u mjesecu za koji je bila utvrđena osnovica za
nadoknadu odnosno prvi i posljednji dan u mjesecima u kojima je nastupio
osigurani slučaj odnosno navršilo se propisano trajanje neprekidne spriječenosti
- nesposobnosti za rad, ili kada se valorizacijski koeficijent utvrđuje
drugi ili više puta, prvi i posljednji dan u mjesecima u kojima je započeto
korištenje povećane nadoknade odnosno navršilo se njeno propisano trajanje.

4. **pod oznakom** (2) smatraju se isplate plaće koje su uslijedile
zbog naknadno izmijenjene vrijednosti poslova i zadataka (povratna izmjena
vrijednosti boda na bazi kojih se utvrđuje visina plaće).

5. **pod oznakom** (3) smatra se utvrđivanje alikvotnih iznosa obračuna
izvršenih po osnovi razlika, koji se odnose na sate mjeseci odnosnog obračunskog
razdoblja. Iskazuju se sve isplate po odnosnim obračunima koje su izvršene
do dospijeća isplate povećane naknade, čija se valorizacija utvrđuje ovom
potvrdom.

**Alikvotni dio** odnosne isplate utvrđuje se na način, da se iznos
isplate podijeli s brojem sati mjeseca za koje je obračun donesen, te tako
dobiveni prosječni iznos po satu pomnoži brojem sati mjeseci odnosnog obračunskog
razdoblja na koje se odnosi. Tako dobijen ukupan iznos, koji se upisuje
u rubriku "Ukupno" za odnosno obračunsko razdoblje, naznačenoj pod rednim
brojem 2., pribraja se masi isplaćenih plaća iskazanoj u rubrici "Ukupno"
za odnosno obračunsko razdoblje, naznačenoj pod rednim brojem 1.

6. **pod oznakom** (4) smatra se konačan iznos isplaćenih plaća u
mjesecima odnosnog obračunskog razdoblja obračunat i iskazan kao prosječan
iznos plaće po satu, dobijen na način, da je ukupan iznos plaće, isplaćene
u odnosnom obračunskom razdoblju, podijeljen s pripadajućim brojem ukalkuliranih
sati rada.

7. Kod iskazivanja primanja za I. obračunsko razdoblje (kad se prvi
put utvrđuje valorizacijski koeficijent) uzimaju se istovrsna primanja
na osnovi kojih je utvrđena i osnovica za nadoknadu. Utvrđeni podatak za
II. obračunsko razdoblje je fiksan i ostaje nepromijenjen, kad se radi
utvrđivanja novog valorizacijskog koeficijenta prenosi i iskazuje kao I.
obračunsko razdoblje.

Pravilnik, NN 71/1996-1321